
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 935 

21 Μαίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αναγνώρισις συστάσεως Ενοριών της Ιεράς Μητρο- 
πόλεως Γλυφάδας, Ελληνικού, Βούλας, Βουλιαγ¬ 
μένης και Βάρης, συμφώνως προς το άρθρον 25 


του Ν. 4301/2014. 1 

Συστάση και λειτουργία Εκκλησιαστικού Ιδρύματος 
υπό την επωνυμίαν «ΚΕΝΤΡΟΝ ΝΕΟΤΗΤΟΣ “ΝΕΟΙ 
ΟΡΙΖΟΝΤΕΣ”» της Ιεράς Μητροπόλεως Καλαβρύ¬ 
των και Αιγιαλείας. 2 


ΑΠΟΦΑΣΕΙ Σ 

Αριθμ. 1238-2015/722/3.4.2015 (1) 


Αναγνώρισις συστάσεως Ενοριών της Ιεράς Μητρο¬ 
πόλεως Γλυφάδας, Ελληνικού, Βούλας, Βουλιαγμέ¬ 
νης και Βάρης, συμφώνως προς το άρθρον 25 του 
Ν. 4301/2014. 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχοντες υπ’ όψει: 

1. Το άρθρον 25 παρ. 1 του Ν. 4301/2014, 

2. Την υπ’ αριθμ. 250/19.2.2015 εισήγησιν του Σεβα- 
σμιωτάτου Μητροπολίτου Γλυφάδας, Ελληνικού, Βούλας, 
Βουλιαγμένης και Βάρης Παύλου, 

3. την από 2.4.2015 απόφασιν της Διαρκούς Ιεράς Συ¬ 
νόδου, διαπιστούμεν: 

Την σύστασιν προ της ενάρξεως ισχύος του Νόμου 
590/1977, των ως κάτωθι Ενοριών της Ιεράς Μητροπό¬ 
λεως Γλυφάδας, Ελληνικού, Βούλας, Βουλιαγμένης και 
Βάρης: 

ΕΝΟΡΙΑΙ 

1. Ενορία του Ιερού Καθεδρικού Ναού Αγίων Κωνστα¬ 
ντίνου και Ελένης Γλυφάδας, με έδρα την Δημοτικήν 
Κοινότητα Γλυφάδας (Λεωφόρος Ποσειδώνος και Σ. 
Καράγιωργα), του Δήμου Γλυφάδας, της Περιφερεια¬ 
κής Ενότητος Νοτίου Τομέος Αθηνών, της Περιφέρειας 
Αττικής, ιδρυθείσα προ του έτους 1931, ως εμφαίνεται 
εκ του υπ’ αριθμ. πρωτ. 29/28.4.1931 εγγράφου της Ενο- 
ριακής Επιτροπείας του Ιερού Ναού. 

2. Ενορία του Ιερού Ναού Αγίου Ιωάννου Βούλας, με 
έδρα την Δημοτικήν Κοινότητα Βούλας (οδός Αγίου 


Ιωάννου και Βασιλέως Παύλου), της Δημοτικής Ενότητος 
Βούλας, του Δήμου Βάρης - Βούλας - Βουλιαγμένης, 
της Περιφερειακής Ενότητος Ανατολικής Αττικής, της 
Περιφερείας Αττικής, ιδρυθείσα προ του έτους 1958, ως 
εμφαίνεται εκ του Βιβλίου Γεννήσεων και Βαπτίσεων 
του Ιερού Ναού. 

3. Ενορία του Ιερού Ναού Αγίας Τριάδος Ελληνικού, 
με έδρα την Δημοτικήν Κοινότητα Ελληνικού (πλατεία 
Αγίας Τριάδος), της Δημοτικής Ενότητος Ελληνικού, του 
Δήμου Ελληνικού - Αργυρουπόλεως, της Περιφερεια¬ 
κής Ενότητος Νοτίου Τομέως Αθηνών, της Περιφερείας 
Αττικής, ιδρυθείσα το έτος 1971, ως εμφαίνεται εκ του 
υπ’ αριθμ. Φ.501/1512/8.3.1971 εγγράφου της Ιεράς Αρχι¬ 
επισκοπής Αθηνών. 

4. Ενορία του Ιερού Ναού Αγίου Τρύφωνος Τερψιθέας 
Γλυφάδας, με έδρα την Δημοτικήν Κοινότητα Γλυφά¬ 
δας (οδός Αρχιπελάγους και Γ. Γεννηματά), του Δήμου 
Γλυφάδας, της Περιφερειακής Ενότητος Νοτίου Τομέος 
Αθηνών, της Περιφερείας Αττικής, ιδρυθείσα το έτος 
1954, ως εμφαίνεται εκ της από 14.7.1954 αποφάσεως 
του Δημοτικού Συμβουλίου του Δήμου Γλυφάδας. 

5. Ενορία του Ιερού Ναού Εισοδίων της Θεοτόκου Βά¬ 
ρης, με έδρα την Δημοτικήν Κοινότητα Βάρης (πλατεία 
Ηρώων Βάρης 2), της Δημοτικής Ενότητος Βάρης, του 
Δήμου Βάρης - Βούλας - Βουλιαγμένης, της Περιφερει¬ 
ακής Ενότητος Ανατολικής Αττικής, της Περιφερείας 
Αττικής, ιδρυθείσα προ του έτους 1941, ως εμφαίνεται 
εκ του υπ’ αριθμ. πρωτ. 14/24.4.1941 εγγράφου του Εφη¬ 
μερίου του Ιερού Ναού. 

6. Ενορία του Ιερού Ναού Μεταμορφώσεως του Σω- 
τήρος περιοχής Σούρμενα Ελληνικού, με έδρα την Δη¬ 
μοτικήν Κοινότητα Ελληνικού (οδός Λ. Ιασωνίδου και 
Χρυσάνθου Τραπεζούντος), της Δημοτικής Ενότητος 
Ελληνικού, του Δήμου Ελληνικού - Αργυρουπόλεως, 
της Περιφερειακής Ενότητος Νοτίου Τομέως Αθηνών, 
της Περιφερείας Αττικής, ιδρυθείσα το έτος 1929, ως 
εμφαίνεται εις την σφραγίδα του υπ’ αριθμ. 22/11.4.1937 
Πρακτικού του Ιερού Ναού. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Απριλίου 2015 
Ο Πρόεδρος 

ί Ο Αθηνών ΙΕΡΩΝΥΜΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. απόφ. 544/851 (2) 

Συστάση και λειτουργία Εκκλησιαστικού Ιδρύματος υπό 
την επωνυμίαν «ΚΕΝΤΡΟΝ ΝΕΟΤΗΤΟΣ “ΝΕΟΙ ΟΡΙΖΟ¬ 
ΝΤΕΣ”» της Ιερός Μητροπόλεως Καλαβρύτων και Αι- 
γιαλείας. 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1) Τας διατάξεις των άρθρων 1 παρ. 4, 29 παρ. 2, 59 
παρ. 2 του Ν. 590/77 «Περί του Καταστατικού Χάρτου 
της Εκκλησίας της Ελλάδος», όπως ετροποποιήθησαν 
δια του άρθρου 68 παρ. 5 του Ν. 4235/2014. 

2) Τας υποχρεώσεις της ποιμαινούσης Εκκλησίας προς 
το χριστεπώνυμον πλήρωμα, τας απορρεούσας εκ των 
Ευαγγελικών επιταγών, των Ιερών Κανόνων και των Νό¬ 
μων του Κράτους. 

3) Τας υφισταμένας κοινωνικός, ποιμαντικός και πνευ¬ 
ματικός ανάγκας της Ιεράς Μητροπόλεως Καλαβρύτων 
και Αιγιαλείας. 

4) Την υπ’ αριθμ. 102/4.2.2015 Πρότασιν του Σεβασμιω- 
τάτου Μητροπολίτου Καλαβρύτων και Αιγιαλείας Αμ¬ 
βροσίου. 

5) Την από 25.2.2015 Γνωμοδότησιν του Νομικού Γρα¬ 
φείου της Νομικής Υπηρεσίας της Ιεράς Συνόδου της 
Εκκλησίας της Ελλάδος. 

6) Την από 2.4.2015 απόφασιν της Διαρκούς Ιεράς Συ¬ 
νόδου, αποφασίζει: 

Την σύστασιν και λειτουργίαν Εκκλησιαστικού Ιδρύ¬ 
ματος υπό την επωνυμίαν «ΚΕΝΤΡΟΝ ΝΕΟΤΗΤΟΣ “ΝΕΟΙ 
ΟΡΙΖΟΝΤΕΣ”» της Ιεράς Μητροπόλεως Καλαβρύτων και 
Αιγιαλείας, το οποίον θα διέπεται από τον κάτωθι Κα¬ 
νονισμό: 

ΚΑΝΟΝΙΣΜΟΣ ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ 
ΚΕΝΤΡΟΥ ΝΕΟΤΗΤΟΣ ΤΗΣ ΙΕΡΑΣ ΜΗΤΡΟΠΟΛΕΩΣ 
ΚΑΛΑΒΡΥΤΩΝ ΚΑΙ ΑΙΓΙΑΛΕΙΑΣ 

Αρθρο 1 

Επωνυμία -Έδρα - Σφραγίδα 

1. Στην Ιερά Μητρόπολη Καλαβρύτων και Αιγιαλείας 
συνιστάται εκκλησιαστικό ίδρυμα με την επωνυμία «ΚΕ¬ 
ΝΤΡΟ ΝΕΟΤΗΤΟΣ «“ΝΕΟΙ ΟΡΙΖΟΝΤΕΣ” ΙΕΡΑΣ ΜΗΤΡΟ¬ 
ΠΟΛΕΩΣ Καλαβρύτων και Αιγιαλείας» (Κ.Ν.), το οποίο 
θα λειτουργεί ως εξηρτημένη υπηρεσία της Ι.Μ. Καλα¬ 
βρύτων και Αιγιαλείας, αυτοτελούς διαχειρίσεως και μη 
κερδοσκοπικού χαρακτήρα. 

2. Ως έδρα του Κ.Ν. ορίζεται η πόλη του Αίγιου. Η 
διοίκησή του στεγάζεται σε οικοδόμημα που διαθέτει 
για τον σκοπό αυτό η I. Μητρόπολη επί της οδού Πο- 
λυχρονιάδου 8. 

3. Το Κ.Ν. φέρει δική του σφραγίδα, στρογγύλη, στην 
περιφέρεια της οποίας αναγράφεται «ΚΕΝΤΡΟ ΝΕΟΤΗ¬ 
ΤΟΣ «“ΝΕΟΙ ΟΡΙΖΟΝΤΕΣ” Ι.Μ. ΚΑΛΑΒΡΥΤΩΝ ΚΑΙ ΑΙΓΙΑΛΕΙ- 
ΑΣ», στο κέντρο δε αυτής περιλαμβάνει τον λογότυπο 
της Ιεράς Μητροπόλεως. 

Αρθρο 2 

Σκοποί 

Σκοπός του Κ.Ν. είναι η εκκλησιαστική αγωγή, η καλλι¬ 
έργεια του ελληνορθόδοξου φρονήματος και η εν γένει 
πνευματική οικοδομή των παιδιών και των νέων της I. Μ. 
Καλαβρύτων και Αιγιαλείας και ειδικότερα: 


α. Η συστηματική και μεθοδική διεξαγωγή του νεανι¬ 
κού έργου της I. Μητροπόλεως 
β. Ο συντονισμός του νεανικού έργου των ενοριών 
και η υποστήριξη κάθε ενοριακής προσπάθειας, με πε¬ 
ραιτέρω σκοπό την αναγέννηση της εκκλησιαστικής 
ζωής των ενοριών (ευαγγελισμός του λόγου του Θεού, 
λειτουργική και μυστηριακή ζωή, ενοριακός κοινοτικός 
βίος) και την ενεργό συμμετοχή εις αυτήν των νέων και 
των οικογενειών τους. 

γ. Η παροχή οργανωμένων ευκαιριών ψυχαγωγίας, 
πνευματικής καλλιέργειας και πολιτισμικής δημιουργί¬ 
ας μέσα από ποικίλες εκδηλώσεις (θρησκευτικές, κοι¬ 
νωνικές, πολιτιστικές, αθλητικές κ.ά.), σύμφωνες με το 
Ορθόδοξο ήθος. 

δ. Η συμβολή σε αντίστοιχες κοινές προσπάθειες άλ¬ 
λων Ιερών Μητροπόλεων και διορθοδόξων νεανικών 
κινήσεων. 

Αρθρο 3 

Μέσα για την επίτευξη των σκοπών 

Οι ανωτέρω σκοποί του Κ.Ν. επιτυγχάνονται ως εξής: 
α. Με τη λειτουργία παιδικών και νεανικών συντροφιών 
(«Κατηχητικά Σχολεία»), για όλες τις ηλικίες (προσχο- 
λική, Δημοτικού, Γυμνασίου, Λυκείου, Μεταλυκειακή - 
φοιτητική). 

β. Με την λειτουργία Ενοριακών Πνευματικών Κέντρων, 
γ. Με την οργάνωση και λειτουργία κατασκηνώσεων 
για παιδιά και για νέους, όπως προβλέπει ειδικός Κα¬ 
νονισμός λειτουργίας. 

δ. Με τη διοργάνωση συνεδρίων και σεμιναρίων για 
την επιμόρφωση των στελεχών του νεανικού έργου, 
κληρικών και λαϊκών. 

ε. Με την οργάνωση και λειτουργία σχολών και εργαστη¬ 
ρίων για την εκμάθηση βυζαντινής και ευρωπαϊκής μουσι¬ 
κής, αγιογραφίας και λαϊκής τέχνης, της γλώσσας, την εκ¬ 
μάθηση παραδοσιακών και σύγχρονων μουσικών οργάνων 
και άλλων πτυχών της εκκλησιαστικής μας παράδοσης. 

στ. Με την οργάνωση φιλανθρωπικών και ψυχαγω¬ 
γικών εκδηλώσεων και ενημερωτικών εκθέσεων για 
επίκαιρα θέματα. 

ζ. Με τη διοργάνωση διενοριακών και ανοιχτών αθλη¬ 
τικών και πολιτιστικών εκδηλώσεων, 
η. Με τη λειτουργία δανειστικής βιβλιοθήκης, 
θ. Με τη διανομή βιβλίων και εντύπων, κατάλληλων 
για την ψυχαγωγία και την υγιή πνευματική ανάπτυξη 
των νέων, καθώς και την επιμόρφωση των στελεχών. 

ι. Με την συμμετοχή σε διορθόδοξες νεανικές κινήσεις 
και ομοσπονδίες. 

ια. Με την συνεργασία με κρατικούς και κοινωνικούς 
φορείς πρόληψης των εξαρτήσεων και άλλων φαινομέ¬ 
νων κοινωνικής παθογένειας. 

ιβ. Με την συνεργασία μετά του Βιβλιοπωλείου της 
Ι.Μ. «ΒΙΒΛΙΟ ΚΑΙ ΕΙΚΟΝΑ» και την μέσω αυτού έκδοση 
και διακίνηση βιβλίων και εντύπων ικανών να συμβάλουν 
στην άνοδο του πνευματικού και πολιτιστικού επιπέδου 
των νέων. 

ιγ. Με κάθε άλλο μέσο, που θα αποφασίζει κάθε φορά 
το Διοικητικό Συμβούλιο του Ιδρύματος. 

Άρθρο 4 

Πόροι και διάθεση αυτών 

1. Πόροι του Κέντρου Νεότητος είναι: 
α. Επιχορηγήσεις από την I. Μητρόπολη Καλαβρύτων 
και Αιγιαλείας. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


10141 


β. Κάθε παροχή από φορείς του ελληνικού Δημοσίου, 
των Οργανισμών Τοπικής Αυτοδιοίκησης κ.λπ. 

γ. Χρηματοδότηση από την συμμετοχή σε ευρωπαϊκά 
προγράμματα. 

δ. Το προϊόν δισκοφοριών ανά τους I. Ναούς της I. Μη- 
τροπόλεως, όπως καθορίζονται κάθε φορά με απόφαση 
του Σεβασμιωτάτου Μητροπολίτου. 

ε. Προαιρετικές εισφορές και δωρεές φυσικών και 
νομικών προσώπων, κληρονομιές, κληροδοτήματα και 
κάθε άλλο νόμιμο έσοδο, εφ’ όσον δεν αντιτίθεται στον 
σκοπό και τον χαρακτήρα του Κ.Ν. 

2. Οι πόροι του Κ.Ν. διατίθενται για την ευόδωση των 
σκοπών του και για τη διασφάλιση της εύρυθμης λει¬ 
τουργίας του, όπως: 

α. Διοργάνωση εκδηλώσεων και λειτουργία σχολών 
και εργαστηρίων. 

β. Παροχή έντυπου και εποπτικού υλικού προς τα στε¬ 
λέχη του νεανικού έργου της I. Μητροπόλεως. 

γ. Δαπάνες οργανώσεως των υπηρεσιών του Κ.Ν., αγο¬ 
ρά αναλωσίμων, έξοδα εκτυπώσεων των απαραίτητων 
για τη λειτουργία του Κ.Ν. εντύπων, 
δ. Μισθοδοσία προσωπικού. 

ε. Οικονομικά βοηθήματα προς τους εθελοντές συ¬ 
νεργάτες του Κ.Ν. για τα οδοιπορικά κ.λπ. έξοδά τους 
στ. Οικονομική βοήθεια σε απόρους μαθητές, ιερο¬ 
σπουδαστές και λοιπούς φοιτητές. 

3. Για το συγκεκριμένο σκοπό το Κ.Ν. συνεργάζεται με 
τους λοιπούς φορείς, που λειτουργούν υπό την αιγίδα 
και εποπτεία της I. Μητροπόλεως. 

4. Η χρηματική περιουσία του Κ.Ν. κατατίθεται σε 
μία από τις τράπεζες που λειτουργούν στην πόλη του 
Αιγίου, επ’ ονόματι της Ιεράς Μητροπόλεως Καλαβρύτων 
και Αιγιαλείας και με την ένδειξιν «ΚΕΝΤΡΟ ΝΕΟΤΗΤΟΣ 
ΝΕΟΙ ΟΡΙΖΟΝΤΕΣ». Τις αναλήψεις διενεργεί ο Ταμίας του 
Κ.Ν., κατόπιν αποφάσεως του Δ.Σ. και ειδικής έγγραφης 
εξουσιοδότησης από τον Σεβασμιώτατο Μητροπολίτη 
ως Πρόεδρο του Κ.Ν. 

Αρθρο 5 

Διοικητικό Συμβούλιο 

1. Το Κ.Ν. διοικείται από πενταμελές Διοικητικό Συμ¬ 
βούλιο, το οποίο απαρτίζεται: 

α. Από τον Σεβασμιώτατο Μητροπολίτη Καλαβρύτων 
και Αιγιαλείας ως Πρόεδρο, με αναπληρωτή του τον 
Πρωτοσύγκελλο ή τον Γενικό Αρχιερατικό Επίτροπο 
της I. Μητροπόλεως ή όποιον ορίσει ο Σεβασμιώτατος 
Μητροπολίτης. 

β. Από δύο κληρικούς, με τους αναπληρωτές τους 
γ. Από έναν γονέα, άνδρα ή γυναίκα, με τον αναπλη¬ 
ρωτή του. 

δ. Από έναν λαϊκό συνεργάτη του νεανικού έργου, 
άνδρα ή γυναίκα, με τον αναπληρωτή του. 

2. Τα μέλη του Δ.Σ. διορίζονται από τον Σεβασμιώτατο 
Μητροπολίτη. Η θητεία τους είναι τριετής και μπορούν 
να επαναδιορισθούν. Το αξίωμα του μέλους του Δ.Σ. 
είναι άμισθο και τιμητικό. 

3. Κάθε μέλος, το οποίο αποχωρεί για οποιαδήποτε 
αιτία, αντικαθίσταται από άλλο μέλος με απόφαση του 
Μητροπολίτου και για το χρονικό διάστημα μέχρι τη 
λήξη της θητείας των υπολοίπων μελών του Δ.Σ. 

4. Το Δ.Σ. συνέρχεται τακτικά κάθε τρίμηνο μετά από 
πρόσκληση του Σεβασμιωτάτου Προέδρου ή αίτηση 
τριών τουλάχιστον μελών του. 


5. Γ ια την ύπαρξη απαρτίας πρέπει να παρευρίσκεται 
ο Πρόεδρος ή ο αναπληρωτής του και δύο τουλάχιστον 
μέλη του Δ.Σ. Εάν κάποιο μέλος του Δ.Σ. δηλώσει κώ¬ 
λυμα συμμετοχής σε συνεδρίαση του Δ.Σ., καλείται αντ’ 
αυτού ο αναπληρωτής του. 

6. Το Δ.Σ. αποφασίζει με σχετική πλειοψηφία των πα¬ 
ρόντων μελών. Σε περίπτωση ισοψηφίας υπερισχύει η 
ψήφος του Προέδρου. 

7. Στις συνεδριάσεις του Δ.Σ. συμμετέχει αυτοδικαί¬ 
ως ως εισηγητής ο Διευθυντής του Κ.Ν., χωρίς όμως 
δικαίωμα ψήφου, εκτός εάν έχει ορισθεί ως τακτικό 
μέλος του Δ.Σ. 

Αρθρο 6 

Αρμοδιότητες Διοικητικού Συμβουλίου 

1. Το Διοικητικό Συμβούλιο αποφασίζει για κάθε υπό¬ 
θεση που αφορά στη συγκρότηση και λειτουργία του 
Κ.Ν. Ειδικότερα: 

α. Μελετά και αποφασίζει διάφορα μέτρα για την ενί¬ 
σχυση και ευόδωση των σκοπών του Κ.Ν. 

β. Εγκρίνει τον ετήσιο προγραμματισμό των δράσεων 
του Κ.Ν. 

γ. Καταρτίζει τον ετήσιο Προϋπολογισμό εσόδων και 
εξόδων του Κ.Ν. και τον ετήσιο Απολογισμό του Ιδρύ¬ 
ματος, και υποβάλλει αυτούς για έγκριση στο Μητρο- 
πολιτικό Συμβούλιο. 

δ. Ασκεί διά του Προέδρου του ή δί οποιουδήπο- 
τε άλλου μέλους του το οποίο ορίζεται γί αυτό την 
εποπτεία στα Ενοριακά Πνευματικά Κέντρα, τα οποία 
λειτουργούν ήδη με ιδία νομική προσωπικότητα και όσα 
πρόκειται να ιδρυθούν στο μέλλον με τήρηση της νό¬ 
μιμης διαδικασίας. 

ε. Αποφασίζει για οποιαδήποτε πρόσληψη προσωπικού 
από το Κ.Ν. 

στ. Αποφασίζει για κάθε άλλο θέμα για το οποίο δεν 
γίνεται λόγος στον παρόντα Κανονισμό. 

2. Το Κ.Ν. εκπροσωπείται δικαστικά και εξωδικαστικά, 
σε όλες τις έννομες σχέσεις του, από τον Πρόεδρο 
του Δ.Σ. ή από μέλος αυτού, ειδικά εξουσιοδοτημένο 
γι’ αυτόν τον σκοπό. 

3. Ο Πρόεδρος ή σε περίπτωση απουσίας αυτού ο 
νόμιμος αναπληρωτής του καθορίζει τις εργασίες του 
Δ.Σ. και υπογράφει τη σχετική αλληλογραφία, ασκεί 
εποπτεία στα Ενοριακά Πνευματικά Κέντρα και επιλύει 
διαιτητικά τις αναφυόμενες διαφορές των μελών τους, 
όπου υπάρχει ανάγκη. 

Άρθρο 7 
Προσωπικό 

1. Με απόφαση του Διοικητικού Συμβουλίου, κατόπιν 
προτάσεως του Σεβασμιωτάτου Μητροπολίτου, διορί¬ 
ζεται Διευθυντής του Κ.Ν. κληρικός ή λαϊκός, άνω των 
25 ετών, πτυχιούχος ανωτέρας ή ανωτάτης σχολής, με 
οργανωτικές ικανότητες και εμπειρία ως κατηχητής ή 
γενικά στέλεχος του εκκλησιαστικού νεανικού έργου. 
Ο Διευθυντής είναι αρμόδιος για την εκτέλεση των 
αποφάσεων του Δ.Σ. και συντονίζει την ομαλή λειτουρ¬ 
γία των υπηρεσιών και τις δραστηριότητες του Κ.Ν. Το 
υπούργημα του Διευθυντού είναι άμισθο. 

2. Με απόφαση του Διοικητικού Συμβουλίου του Κ.Ν. 
προσλαμβάνεται το απαιτούμενο προσωπικό για την 
άρτια οργάνωση και την ομαλή λειτουργία του Κ.Ν., 
το οποίο διεκπεραιώνει την τρέχουσα γραμματειακή 

και ταμειακή εργασία του Κέντρου. Το προσωπικό του 
Κ. Ν. διακρίνεται σε έμμισθο και εθελοντικό (μερικής ή 
πλήρους απασχολήσεως). Τ ο έμμισθο προσωπικό προ¬ 
σλαμβάνεται, απασχολείται, αμείβεται και παύεται από 
το Δ.Σ., κατόπιν αιτιολογημένης αποφάσεως και σύμ¬ 
φωνα με τις διατάξεις της κείμενης νομοθεσίας. Στο 
εθελοντικό προσωπικό συγκαταλέγονται όσοι με τη 
θέλησή τους και άνευ αμοιβής παρέχουν τις υπηρεσίες 
τους στο Κ. Ν. Το ύψος της μισθοδοσίας και το είδος 
της εργασιακής συμβάσεως του έμμισθου προσωπικού 
καθορίζεται κατόπιν αποφάσεως του Δ.Σ. σύμφωνα με 
την ισχύουσα νομοθεσία. 

3. Ομοίως, με απόφαση του Δ.Σ., είναι δυνατή η σύναψη 
συμβάσεων έργου ή η παροχή υπηρεσιών με τη χρή¬ 
ση οικονομικού δελτίου, αποδείξεων, με ανεξάρτητους 
επαγγελματίες (λογιστές, γραφίστες, χοροδιδασκάλους 
κ.ά.), για την παροχή εξειδικευμένων υπηρεσιών προς 
το Κ.Ν. 

Άρθρο 8 
Βιβλία 

1. Στο Εκκλησιαστικό Κέντρο Νεότητος τηρείται αρ¬ 
χείο και τα εξής βιβλία: 

α. Βιβλίο Πρακτικών 
β. Πρωτόκολλο Αλληλογραφίας 
γ. Τα προβλεπόμενα από τη νομοθεσία λογιστικά βι¬ 
βλία (π.χ. Βιβλίο Ταμείου και αριθμημένα κατ’ αύξοντα 
αριθμό διπλότυπα γραμμάτια εισπράξεως και εντάλ¬ 
ματα πληρωμής, τα οποία είναι εκτελεστέα εφ’ όσον 
φέρουν την υπογραφή του Προέδρου και του Ταμία 
του Ιδρύματος) 
δ. Βιβλίο Κτηματολογίου 

2. Όλα τα βιβλία του Κ.Ν. θεωρούνται από την Ιερά 
Μητρόπολη 

Άρθρο 9 

Ενοριακά Πνευματικά Κέντρα 

1. Με τη νόμιμη διαδικασία περί συστάσεως εκκλη¬ 
σιαστικών ιδρυμάτων είναι δυνατή η σύσταση νέων 
Ενοριακών Πνευματικών Κέντρων, πέραν των ήδη λει- 
τουργούντων, σε ενορίες, οι οποίες: 

α. Διαθέτουν ιδιόκτητο ή εκμισθωμένο χώρο, προο¬ 
ρισμένο κατά κύρια χρήση για την εξυπηρέτηση του 
ενοριακού νεανικού έργου, και 


β. Οργανώνουν κατηχητικές συνάξεις τουλάχιστον 
για παιδιά Δημοτικού και Γυμνασίου, καθώς και άλλες 
δραστηριότητες, παράλληλες με την κατήχηση. 

2. Τα Ενοριακά Πνευματικά Κέντρα διοικούνται σύμφω¬ 
να με τον Κανονισμό τους από Διοικητικό Συμβούλιο, με 
πρόεδρο τον εφημέριο και μέλη επιτρόπους, γονείς και 
νέους, που διορίζονται με απόφαση του Σεβασμιωτάτου 
Μητροπολίτου, έπειτα από πρόταση του εφημερίου. 

3. Η λειτουργία των Ενοριακών Πνευματικών Κέντρων 
εποπτεύεται από το Δ.Σ. του Κ.Ν. 

Άρθρο 10 

Διάλυση - Τροποποίηση Κανονισμού 

1. Το Κέντρο Νεότητος καταργείται, όταν καθίσταται 
αδύνατη η λειτουργία του ή δεν εκπληρώνει τις εκκλησι- 
ολογικές προϋποθέσεις και την αποστολή του ή παρεκ¬ 
κλίνει των σκοπών του. Η απόφαση καταργήσεώς του 
λαμβάνεται από την Ιερά Σύνοδο, ύστερα από πρόταση 
του Μητροπολίτου, κατόπιν αποφάσεως - αιτήσεως του 
Δ.Σ. του Κ.Ν. Το Κ.Ν. καταργείται από της δημοσιεύσεως 
της αποφάσεως της Δ.Ι.Σ. στην Εφημερίδα της Κυβερ- 
νήσεως και στο περιοδικό «Εκκλησία», η δε περιουσία 
του ανήκει αυτοδικαίως στο νομικό πρόσωπο της Ιεράς 
Μητροπόλεως Καλαβρύτων και Αιγιαλείας. 

2. Ο παρών Κανονισμός τροποποιείται με απόφαση 
της Ιεράς Συνόδου, ύστερα από πρόταση του Μητροπο¬ 
λίτου, κατόπιν αποφάσεως - αιτήσεως του Διοικητικού 
Συμβουλίου του Κ.Ν. Η τροποποίηση ισχύει από της 
δημοσιεύσεως της αποφάσεως της Δ.Ι.Σ. στην Εφημε¬ 
ρίδα της Κυβερνήσεως και στο περιοδικό «Εκκλησία». 

Άρθρο 11 

Μεταβατικές διατάξεις 

1. Από τις διατάξεις του Κανονισμού δεν προκαλείται 
δαπάνη εις βάρος του νομικού προσώπου της Ιεράς 
Μητροπόλεως Καλαβρύτων και Αιγιαλείας. 

3. Ο παρών Κανονισμός ισχύει από την δημοσίευσή 
του στην Εφημερίδα της Κυβερνήσεως και στο επίσημο 
δελτίο «ΕΚΚΛΗΣΙΑ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Απριλίου 2015 
Ο Πρόεδρος 

| Ο Αθηνών ΙΕΡΩΝΥΜΟΣ 

